කැකිරාව- පල්ලෙහිඟුර - මහඇලගමුව පදිංචි බාල දියණියගේ නිවසේ මෙතෙක් කල් ජීවත් වූ ඇයට පසුගිය දා මුහුණ පෑමට සිදු වුයේ නොසිතු ඉරණමකටයි.බාල දියණියගේ දුවෙකුට දරුවෙකු පිළිසිඳ ගැනීම නිසා මහනුවරට යාමට සිදුව ඇති හෙයින් අම්මාව තාවකාලිකව මාස දෙකකට පමණක් වෙනත් සොයුරියකගේ නිවසේ නැවත්වීමට උත්සාහ දැරුවත් එම සොයුරියන් හතර දෙනාම සිය මව භාර ගැනීම ප්‍රතික්ෂේප කළා.ඒ නිසා පොලිසියේ පිහිට පැතූ බාල දියණිය පසුව පිහිටක් පතා කැකිරාව ප්‍රාදේශීය ලේකම් කාර්යාලයට ගියා.පැමිණිල්ල විභාග වූයේ එහි සමාජ සේවා නිලධාරිනින් ඉදිරියේයි.එහෙත් පැමිණ සිටිදරුවන් කිසිවෙක් ඇය භාර ගැනීම ප්‍රතික්ෂේප කළ නිසා වැඩිහිටි නිවාසයක් හැර වෙනත් විකල්පයක් තිබුනේ නැහැ.එය දැනගත් මව හඬා වැලපෙන්නනට වූ අතර බාල දියණිය, ස්නායු අබාධයකින් පෙලෙන සිය සැමියාට ඒ බව සැළ කළා.හිත උණු වූ අබාධිත බෑණා , දරුවන් ප්‍රතික්ෂේප කළ මව භාර ගැනීමට දුරකතනයෙන් කැමැත්ත පළ කිරීමත් සමග සතුටු කඳුලක් හෙලූ අම්මා ඔහුට බුදු බව ලැබේවායි ප්‍රාර්ථනයෙන් හිත පුරවා ගත්තා.